Cerem CNA să facă anchete în cazul tuturor televiziunilor care prezintă știri false; iar dacă în urma anchetelor se confirmă distribuirea lor, să retragă licența de funcționare a acelor televiziuni!

Prin astfel de televiziuni publicul larg este intoxicat cu informații nereale, fapt ce cauzează dezinformarea în masă și manipularea a sute de mii de oameni.

Astfel sunt influențate alegeri și politici publice, iar toate acestea se întamplă pentru a servi intereselor unor politicieni (sau funcționari publici) corupți sau a unor așa ziși oameni de afaceri dispuși să comită orice fel de infracțiuni pentru a-și atinge scopurile.

Presa este a 4-a putere în stat. Reprezintă singurul mod prin care un segment important din populație are acces la informație și prin care societatea civila poate monitoriza activitatea parlamentară, guvernamentală, prezidențială și în general a administrației publice!